Sólo para hombres

Sólo para hombres (Nur por viroj) estas hispana filmo reĝisorita de Fernando Fernán Gómez (1960). Ĝi estas adaptaĵo de la teatra komedio de Miguel Mihura nome ¡Sublime decisión! (1955). 

Intrigo

La filmo rakontas la historion de juna belulino (Analía Gadé) kiu decidas eklabori, kontraŭ la tiamaj kutimoj kaj konvencioj (fino de la 19- jarcento) dediĉi sin nur al serĉado de edzo, plej necese ĉar ŝia patro ne laboras. Oni havigas al ŝi la oportunon eklabori kiel eksperimento en un ministeria oficejo, kie ŝi rekonas iaman pretendanton Pablo Meléndez (Fernando Fernán Gómez) kiu ne estas tio kion li ŝajnis. Tuj la pionira apero de virino en la masklisma etoso de la burokrataro okazigas tutlandan skandalon.

Ŝia dungo en la Ministerio kunportis ankaŭ la novaĵon de la fontoplumo; pere de tiu kaj de sia propra laboremo, kontrasta kun la mallaboremo de ĉiuj tieaj viroj, Florita sukcesas tuj solvi ĉiujn aferojn de sia oficejo, krom tiujn de aliaj oficejoj kaj finfine de aliaj ministerioj. Sed pro ŝiaj beleco kaj efikecego, ĉiuj kolegoj deziras apudi, kio rezultas en problemoj kaj kvereloj, kaj finfine en ŝia maldungo.

Dume ŝi fianĉigis kun Pablo Meléndez, kiu antaŭ koni ŝin ŝajnigis sin riĉulo por ricevi invitojn kaj senpage manĝi ĉe fraŭlinoj. Kvankam ili plana geedziĝi, registaraj ŝanĝoj rezultas ankaŭ en lia maldungo. Estante ambaŭ maldungitaj, la geedziĝo devas prokrastiĝi. Sed novaj registaraj ŝanĝoj kreas oficejon komponitan nur de virinoj kies estro estos Florita mem. Sed tio ne okazos senprobleme. 

Gektoraro kaj roluloj
 Analía Gadé 	... 	Flora Sandoval, la juna belulino
 Fernando Fernán Gómez 	... 	Pablo Meléndez, lia pretendanto
 Elvira Quintillá 	... 	Felisa, la servistino
 Juan Calvo 	... 	Don Claudio
 Manuel Alexandre 	... 	Manolo Estévez, amiko de Pablo
 Joaquín Roa 	... 	José
 Rosario García Ortega 	... 	Matilde 
 Erasmo Pascual 	... 	Justo Hernández de la Barquera, la oficeja vicestro
 José María Lado 	... 	Deputito 
 José Orjas 	... 	Requena
 Maite Blasco 		
 Ena Sedeño 		
 Rafaela Aparicio 	... 	edzino de Justo

La filmo
La filmo estis tre oportuna kritiko de masklismo, burokrata malefikeco, interveno de politikistoj en la administracio kaj aliaj misoj fakte de la frankisma diktaturo, en kiu oni realigis kaj publikigis la filmon, sed kun agado okazanta pli ol duonjarcento antaŭe por ŝajnigi, ke ne temas pri aktualaj aferoj, kaj tiel eviti la frankisman cenzuron. Temas pri pionira verko de feminismo en epoko en kiu tio maleblis.

 Referencoj 

Eksteraj ligiloj
 en imdb

Kategorio:Hispanlingvaj filmoj
Kategorio:Hispanaj filmoj
Kategorio:Komediaj filmoj
Kategorio:Filmoj aperintaj en 1960
Kategorio:Madrido en fikcio
Kategorio:Filmoj adaptitaj de libroj
Kategorio:Feminismaj filmoj